Facebook și Instagram s-ar putea închide din cauza legislației europene.
Facebook și Instagram se pot închide în UE din cauza normelor europene. Mecanismul prin care Facebook transferă date din UE în SUA a fost invalidat. Soarta Facebook în UE va fi decisă de Curtea Supremă a Irlandei.
Ți-ai imagina viața fără Facebook? Contul tău, al meu și al tuturor europenilor ar putea fi închise brusc, deoarece compania lui Mark Zuckerberg amenință că nu va mai putea continua să facă afaceri în Uniunea Europeană. De vină ar fi normele europene de securitate a datelor. Zuckerberg vrea în continuare să colecteze datele utilizatorilor și să le trimită în State, iar UE nu îl lasă. Decizia este deocamdată preliminară. Dar, dacă lucrurile vor rămâne așa, adio Facebook și Instagram în Uniunea Europeană.